Echipaj de poliție blocat în trafic de două mașini care ”escortau” un contrabandist. VIDEO

Echipaj de poliție blocat în trafic de două mașini care ”escortau” un contrabandist. VIDEO

Scene incredibile filmate în Suceava. Un echipaj de poliție care urmarea un contrabandist de țigări a fost blocat în trafic de două mașini care escortau transportul, potrivit site-ului stirisuceava.net.

Imaginile ar fi fost filmate în iulie anul trecut în timpul unei urmăriri în comuna Brodina din județul Suceava. Echipajul de poliție a plecat în urmărirea unei mașini cu țigări de contrabandă.

La un moment dat între cele două autovehicule s-au interpus un BMW Seria 3 și un Volkswagen Golf 4, ambele cu numere de înmatriculare de Marea Britanie.

Cele două mașini au circulat în paralel, ocupând ambele benzi ale drumului județean și reușind astfel să împiedice avansarea poliției, potrivit sursei citate.

Cursa putea deveni o tragedie pentru că în mai multe rânduri autoturismul BMW care circula pe contrasens a evitat la limită alte mașini care veneau din sens opus. Deși au încercat să forțeze depășirea, polițiștii nu au reușit să facă manevra în condiții de siguranță. Din informațiile stirisuceava.net, cele două mașini care escortau transportul de țigări de contrabandă ar fi reușit să împiedice capturarea mărfii de către polițiști.

Abonați-vă gratuit la newsletter-ul Știrile Pro TV de pe WhatsApp. Primiți în fiecare zi cele mai importante știri pe telefon!

Pe Instagram-ul Știrile ProTV găsiți imaginile momentului din România, dar și din lume!

CLICK AICI pentru a instala GRATUIT aplicația Știrile ProTV pentru telefoane Android și iPhone!